Faapuupuu le mataupu:  O se suʻesuʻega e toetoe lava tolu tausaga na faia i le tau faaletausaga o faiga sauā e faaaogā ai fana, lea e totogi e tagata Amerika e totogi lafoga, ua iloa ai e silia i le $229 piliona le tau. O le suʻesuʻega fou, na faia e le mekasini faaupufai tutoʻatasi o le Mother Jones, na afua mai i le osofaʻiga tele i Aurora, Colorado, ia Iulai 2012 i le taimi o le faaaliga i le vaeluaga o le po o le The Dark Knight rises, lea na maliliu ai tagata e toʻa 12 ma manunuʻa ai le toʻa 70. Na taʻua i le mekasini, na fuafua e fuafua le aofaʻi o tupe o le a manaʻomia e ē na faasaoina ma aiga o ē na aafia i lenā faalavelave, e faavae mai i tupe faaalu mo togafitiga faafomaʻi, totogi ua leiloa, tau o faamasinoga, togafitiga ma aafiaga i le tulaga lelei o le olaga. E $5.5 miliona le tau o taualumaga faaletulafono, a o leʻi amataina le faamasinoga o le tagata na fanaina, o James Eagan Holmes. O se mea e faateʻia ai: O se lipoti fou e faatatau i le tau o le tamaoaiga i tausaga taʻitasi ona o faiga sauā e faaaogā ai fana i le Iunaite Setete, ua iloa ai e faapea, e $229 piliona e totogi e tagata totogi lafoga i tausaga taʻitasi ona o faiga sauā e faaaogā ai fana, e sili atu i le $700 i le tagata. E sili atu lenā fuainumera nai lo o tupe maua faaletausaga a le kamupani o le Apple e $174 piliona ma le tau o le faamaʻi pipisi o le puta tele, lea e $224 piliona. Na mulimuli ane faalauteleina le suʻesuʻega ina ia amanaʻia ai tagata uma na aafia i faiga sauā e fesootaʻi atu i fana i le Iunaite Setete e faavae i fuainumera faaletausaga mai le 2012. E tusa ma le 750,000 tagata Amerika na manuʻa i fana i le 10 tausaga ua mavae. E ui ua foliga mai o loo faaitiitia le aofaʻi o tagata ua maliliu ona o fana, e 33,000 i tausaga taʻitasi, ae o loo faatupulaʻia pea faiga sauā e fesootaʻi atu i fana, ma e 80,000 i latou na manunuʻa i le 2012. Na lipotia mai e Mother Jones le faateleina o faiga sauā e fesootaʻi atu i fana, i le 11 pasene talu mai le 2011. E ui lava i lenei faatelega, ae e leai ni suʻesuʻega ua faia e faamauina ai le tele o tupe ua alu ai le sosaiete ona o ia faiga. I le masina na teʻa nei, na taʻua ai e se vaega o fomaʻi i le Annals of Internal Medicine e faapea, o le faafitauli lenei o se "faalavelave i le soifua mālōlōina o tagata lautele". Na taʻua foʻi e le mekasini faafomaʻi faapea, o na suʻesuʻega na ʻalofia ona o le taaʻiga a le National Rifle Association ma isi vaega e lagolagoina le faaaogāina o fana i taʻitaʻi faapolotiki. Na taʻua e le Annals of Internal Medicine lenei mea o le ʻfaavaivaia o le faasaienisi.' E ui lava o loo faaitiitia le fasiotia o tagata i le tele o atunuu o le Iunaite Setete, ae e...
Na taʻua i se suʻesuʻega a le Mother Jones e faapea, e $700 le tau o faiga sauā e faaaogā ai auupega i tagata Amerika taʻitasi i tausaga taʻitasi, ma e $229 piliona le aofaʻi o le tau. O le tau o le faamaʻi pipisi e $224 piliona. O le $8.6 piliona o tau tuusaʻo, e pei o le falepuipui mo i latou e fasioti tagata. E $169 piliona le aofaʻi o tupe na faaalu e lē tuusaʻo ona o le 'aʻafiaga i le tulaga lelei o le olaga o ē na aafia' E silia i le 750,000 tagata Amerika na manunuʻa ona o fana i le 10 tausaga ua mavae.